שוטה ארבלדזה עשוי לסיים את תפקידו כמאמן מכבי תל אביב כבר בתחילת השבוע, ללא קשר לתוצאה שתושג מחר (ש', 18:15) במשחק הביתי נגד הפועל אשקלון. ל"ידיעות אחרונות" ו-ynet ספורט נודע כי מי שעשוי להחליפו הוא המנהל הביצועי, פטריק ואן-לוון, לפחות בשלב ביניים.
ניצחון על אשקלון עשוי לתת לארבלדזה עוד זמן בתפקיד ולאפשר לו לאמן גם במשחק על עלייה לשלב הנוק-אאוט בליגה האירופית, בחמישי הקרוב מול דאנדוק האירית. גורמים במועדון טענו כי ייתכן והמאמן יסיים בכל מקרה את דרכו בלי קשר לתוצאה מול אשקלון, או לכל המאוחר בעוד שבוע אם תודח הקבוצה מאירופה.
סגנית האלופה לא כבשה בשישה משבעת משחקיה האחרונים. לאחר ההדחה מרבע-גמר גביע הטוטו מול עירוני קריית-שמונה, נראה ארבלדזה מנותק משחקניו, ישב ואכל לבדו באוטובוס, בזמן ששאר השחקנים היו במסעדה.
גם המנהל המקצועי, ג'ורדי קרויף, שמסיים חוזה בקיץ ולא צפוי להמשיך לעונה נוספת לא היה עם הקבוצה במסעדה. בכל מקרה, מתכנן קרויף להביא לפחות שלושה שחקנים חדשים בינואר, על חשבון שחרור שחקנים כמו ברק יצחקי ונוסא איגיבור.
המשחקים הקרובים. הדברים הולכים נגדנו אבל אני מאמין בכם ואתם הפתרון"). גם קרויף הגיע לאימון ולא שוחח עם השחקנים, ככל הנראה מחשש להדלפה נוספת. ארבלדזה דיבר על חוסר מזל אבל גם על עניין של חוסר רצון.
סוכנים בחו"ל טענו כי בימים האחרונים נעשו גישושים לגבי מספר מאמנים שעשויים להחליף את ארבלדזה, בין היתר ההולנדי וים יונק. אוהדי הקבוצה מתכננים למחות נגד המאמן במשחק נגד אשקלון ודורשים את פיטוריו.
הבעלים מיץ' גולדהאר קיבל עדכון לגבי הקרע שנוצר בין המאמן לשחקנים שתקפו אותו באופן חסר תקדים. "ארבלדזה איבד את חדר ההלבשה, רוב השחקנים הפוכים נגדו, ככה שאין כבר שום סיכוי להצליח איתו. דווקא אחרי החמישייה נגד הפועל ת"א, הוא חשב שהוא על גג העולם. היהירות שלו, התחושה שהוא כבר יכול לעשות הכל, פגעה בו", אמרו שחקנים.
"למשל הפגיעה בטל בן-חיים, במקום לחבק אותו, הוא הרס אותו. יש המון בעיות מקצועיות בקבוצה. היחס שלו לשחקנים אחרים והרוטציה קצרה פגעו בכל האחרים. לדור פרץ הוא לא נותן לשחק, ופתאום הוא שם אותו דווקא מגן ימני. זו כבר תחושה של דווקא. שחקנים כמו איגיבור ואחרים, עושים מה שהם רוצים על המגרש ואלו שנכנסים כמחליפים או מקבלים הזדמנויות, לא בטירוף".
הביקורת הייתה גם כלפי המנהל המקצועי, ג'ורדי קרויף. "במקום לשים אותנו על הגדר, עדיף שיסתכל על החבר שלו. מעניין שאותו הוא לא ביקר בכלל, אבל הוא הביא לפה את השחקנים ואת המאמן, שהוא מגן עליו".
מי שיחזרו מחר לסגל הם טל בן-חיים ועדן בן-בסט. "זו תקופה פחות טובה", הסביר בניון. "אנחנו כמעט ולא מבקיעים, הביטחון נפגע, כדור שלג שהתגלגל יותר מדי בתקופה האחרונה".